कांग्रेस अध्‍यक्ष राहुल गांधी 2019 का लोकसभा चुनाव जीतने के लिए पार्टी को जमीनी स्‍तर पर मजबूत करने में जुटे हैं. उन्‍होंने कार्यकर्ताओं से आह्वान किया कि वे ब्लॉक स्तर पर 50 सदस्यों को जोड़ें और वह व्यक्तिगत तौर पर उनको कॉल करेंगे. 2019 के चुनाव के मद्देनजर कांग्रेस ने यह अभियान शुरू किया है. कांग्रेस की यह नई तरह की पहल है जिसमें काडर बढ़ाने और उनको प्रशिक्षित करने की मुहिम शामिल है. इसमें उन्हें क्रेडिट आधारित मोबाइल ऐप के माध्यम से नए सदस्यों को नामांकित करने के लिए प्रेरित किया जा रहा है. पार्टी के इस अभियान का नाम ‘शक्ति’ है.